Chlorid zlatitý

Chlorid zlatitý (AuCl3) je najbežnejšou zlúčeninou zlata. Z chemického názvoslovia vyplýva, že je zlato v tejto zlúčenine obsiahnuté na oxidačným čísle III+. Existujú ešte dve zlúčeniny zlata s chlórom: chlorid zlatný a kyselina chlorozlatitá.

Príprava 
Chlorid zlatitý sa najčastejšie pripravuje priamou chloráciou čistého zlata pri vysokých teplotách:
2 Au + 3 Cl2 → 2 AuCl3

Vlastnosti 
Bezvodý chlorid zlatitý sa už pri teplote okolo 160 °C rozkladá na chlorid zlatný. Touto reakciou sa dá pripravovať čisté zlato, pretože chlorid zlatný sa následne pri teplote okolo 420 °C rozkladá na zlato a späť na chlorid zlatitý:
AuCl3 → AuCl + Cl2
3 AuCl → AuCl3 + 2 Au
Reakciou s vodným roztokom kyseliny chlorovodíkovej vzniká komplexná zlúčenina nazývaná kyselina chlorozlatitá:
HCl (aq) + AuCl3 (aq) → HAuCl4 (aq)
Podobne prebieha reakcia chloridu zlatitého s chloridmi, produktom sú potom príslušné chlorozlatitany.

Štruktúra molekuly 
Chlorid zlatitý existuje, podobne ako bromid zlatitý, ako tzv. dimér. To znamená, že jeho molekula vyzerá takto:

Použitie 
Chlorid zlatitý je najbežnejšou chemickou zlúčeninou zlata, na prípravu ostatných zlúčenín zlata býva základnou látkou. Pripravuje sa z neho napr. komplexná zlúčenina tetrakyanozlatitan draselný:
AuCl3 + 4 KCN → K[Au (CN)4] + 3 KCl
Chlorozlatité soli, hlavne tetrachlórozlatitan sodný, vznikajúci reakciou chloridu zlatitého a chloridu sodného, sa používajú ako katalyzátor pri reakciách.

Vo fotografii sa používa ako tónovací kúpeľ.

Podobné zlúčeniny 
 Fluorid zlatitý
 Bromid zlatitý
 Chlorid ortutnatý
 Chlorid platnatý
 Chlorid strieborný
 Chlorid zlatný

Pozri aj 
 Kyselina chlorozlatitá

Zdroj

Literatúra 
 

Zlatitý
Zlatitý
Zlúčeniny zlata
Fotografické chemikálie